Príloha č.12
Vzor Nájomnej zmluvy na pozemok pre  zariadenie staveniska  podľa § 13a zákona

   
Nájomná zmluva č. ................
uzatvorená podľa  § 663 zákona č. 40/1964 ZB. Občianskeho zákonníka v znení neskorších predpisov a  podľa § 13a) zákona č. 278/1993 Z.z. o správe majetku štátu v znení neskorších predpisov 
(ďalej len „zmluva“)

Zmluvné strany
Prenajímateľ:           Slovenská republika
                                   Centrum pre deti a rodiny..............
sídlo: ...............................
zastúpený: ...............................................
IČO:  .
			bankové spojenie:  Štátna pokladnica, účet č.: ............................
                                   IBAN:  
Štátna rozpočtová organizácia v zriaďovateľskej pôsobnosti  Ústredia práce, sociálnych vecí a rodiny zriadená  Zriaďovacou listinou č..... zo dňa.......v znení neskorších dodatkov
(ďalej len „prenajímateľ“)
a
 Nájomca:                  názov nájomcu........
			sídlo : 		........................
zastúpený: 	.........................
IČO :		................................
IBAN: 
Bankové spojenie:.........................
zapísaný v obchodnom registri ............, oddiel: Sro, vložka číslo: ..................
kontaktná osoba ...................., tel..........................
(ďalej len „nájomca“)
(prenajímateľ a nájomca ďalej spolu aj ako „zmluvné strany“)

							Článok I
Predmet nájmu

1.	Slovenská republika je vlastníkom  a prenajímateľ je správcom nehnuteľného majetku štátu, a to: pozemku parc.č. .................... zastavané plochy a nádvoria o výmere ................ m2, na ul.(adresa)......................, v katastrálnom území ............................ okres .............. obec: ......,.zapísané v KN na liste vlastníctva č. ............, Okresný úrad v........... v podiele ....... napr.1/1

2.	Predmetom nájmu podľa tejto zmluvy je  časť pozemku uvedeného v bode 1 tohto článku, a to:parc.č. .............. zastavané plochy a nádvoria o výmere ................ m2, 
Identifikácia predmetu nájmu je zakreslená v prílohe č. 1, ktorá je neoddeliteľnou súčasťou tejto zmluvy. 

3.	Touto zmluvou prenajímateľ prenecháva za odplatu a za podmienok uvedených v  zmluve nájomcovi predmet nájmu uvedený v bode 1 a  2 tohto článku zmluvy, aby ho dočasne v dobe a na účel podľa tejto zmluvy užíval. 

4.	Nájomca nie je oprávnený za žiadnych okolností prenechať predmet nájmu a ani ich časti do nájmu, podnájmu alebo výpožičky tretím osobám a zároveň nie je oprávnený na predmete nájmu zriadiť stavbu.

							 Článok III
          Účel nájmu

1.	Zmluvné strany sa dohodli, že v súlade s ustanovením § 13a ods.1 a 2  zákona č. 278/1993 Z.z. o správe majetku štátu v znení neskorších predpisov, prenajímateľ prenecháva nájomcovi predmet nájmu výlučne na účel umiestnenia zariadenia staveniska na predmete nájmu, počas zhotovenia  stavby - novostavby administratívnej budovy ............................... na pozemkoch parc. č. .....................  k.ú ........................ 

       Článok IV
        Doba nájmu
1.       Zmluvné strany sa dohodli, že na základe tejto zmluvy sa nájom dojednáva na  dobu  počas zhotovenia  stavby - novostavby administratívnej budovy ........................ na pozemkoch parc. č. ......................  k.ú .................... najneskôr do .........................

     					            Článok V
      Nájomné
1.	Zmluvné strany sa dohodli, že nájomca je povinný platiť prenajímateľovi  nájomné za predmet nájmu  vo  výške ............€ vrátane DPH (slovom..........)  za deň vychádzajúc z výpočtu nájomného za každý začatý m2 a každý začatý deň ..............€ (ďalej len „nájomné“), v súlade s § 6 ods.1 písm. c) bod 2 Všeobecne záväzného nariadenia ...................... č. .......................
	( alebo iného podkladu pre výpočet nájomného)

2.	Nájomca je povinný platiť prenajímateľovi zmluvne dohodnuté nájomné mesačne na základe faktúry vystavenej prenajímateľom so splatnosťou do pätnásteho dňa v kalendárnom mesiaci,  za ktorý sa nájomné platí. Výška nájomného sa vypočíta ako násobok  ..................€ a počtu dní v danom mesiaci.

3.	V prípade, že sa nájomca dostane s platením nákladov za služby spojené s užívaním nebytového priestoru do omeškania, zaväzuje sa uhradiť požičiavateľovi úroky z omeškania vo výške určenej právnym predpisom účinným k prvému dňu omeškania.

Článok VI
Ostatné dojednania

1.      Nájomca zabezpečuje  bezpečnosť  a   ochranu   zdravia pri práci v zmysle  zákona                         č. 124/2006  Z.z. o bezpečnosti   a ochrane  zdravia pri práci a o zmene a  doplnení  niektorých   zákonov   (§ 21  preventívne  a  ochranné  služby).   

2.     Nájomca zabezpečuje ochranu pred požiarmi v zmysle  zákona   č. 314/2001 Z.z.  o ochrane    pred   požiarmi   v   platnom   znení. 
           
3. 	Prenajímateľ sa zaväzuje prenechať nájomcovi predmet nájmu v stave spôsobilom na užívanie po podpise tejto zmluvy. O tomto prenechaní sa spíše protokol o odovzdaní a prevzatí predmetu nájmu, ktorý podpíšu obe zmluvné strany. 

4.	Nájomca preberá na seba všetky povinnosti a zodpovednosť vyplývajúce z predpisov a zákonných ustanovení ochrany zdravia a bezpečnosti  pri práci, ochrane majetku, hygienických predpisov, protipožiarnych predpisov, ako aj požiarne poplachové smernice. Za všetky škody, ublíženie na zdraví, ktoré vznikli v dôsledku nedodržania týchto predpisov, zodpovedá v plnom rozsahu nájomca.

5.	Nájomca je povinný zabezpečovať na vlastné náklady odvoz a likvidáciu stavebného odpadu. Nájomca je povinný na vlastné náklady zabezpečiť čistenie priestorov predmetu nájmu a s ním súvisiaceho okolia. 

6.	Nájomca je povinný prenajímateľovi bezodkladne písomne oznámiť každú zmenu údajov týkajúcich sa tejto zmluvy, najmä zmenu obchodného mena, sídla, identifikačného čísla organizácie, zápisu v obchodnom alebo inom registri. Pokiaľ zmena nebude oznámená prenajímateľovi, na účely tejto zmluvy platia údaje spred zmeny.

7,	Nájomca zodpovedá za všetky škody, ktoré na predmete nájmu vznikli jeho zavinením alebo zavinením osôb, ktoré sa v prenajatom priestore zdržujú. 

8.	Po skončení nájmu je nájomca povinný vrátiť predmet nájmu v stave, v akom ho prevzal.

Článok VII
Skončenie nájmu

1.	Nájom vzniká  odo dňa účinnosti tejto zmluvy do doby podľa článku IV bod 1 zmluvy. 

 2.    Prenajímateľ môže okamžite odstúpiť od zmluvy:
         a) ak nájomca napriek písomnému upozorneniu užíva predmet nájmu v rozpore so 
             zmluvou alebo následkom jeho užívania hrozí značná škoda na predmete nájmu alebo
         b) ak nájomca napriek upomienke nezaplatil splatné nájomné do splatnosti ďalšieho 
             nájomného. 

3.	Pre prípad výpovede zmluvné strany dohodli výpovednú dobu 1 mesiac, ktorá začne plynúť od prvého dňa kalendárneho mesiaca nasledujúceho po mesiaci, v ktorom bola doručená výpoveď druhej zmluvnej strane.

Článok VIII
Osobitné protikorupčné ustanovenia

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany a rovnako neprijmú ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením zmluvy.

3. Zmluvné strany sa zaväzujú bezodkladne informovať druhú zmluvnú stranu, pokiaľ si budú
vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.

4. V prípade, že akýkoľvek dar alebo výhoda v súvislosti s dojednávaním, uzatváraním alebo
plnením zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od zmluvy odstúpiť.

Článok IX
Záverečné ustanovenia

1.	Právne vzťahy medzi prenajímateľom a nájomcom, ktoré nie sú upravené v tejto zmluve, sa spravujú predpismi občianskeho práva,  zákonom č. 278/1993 Z.z. o správe majetku štátu v znení neskorších predpisov a súvisiacimi právnymi predpismi.

2.	Zmluvné strany sa dohodli, že táto zmluva sa môže meniť a dopĺňať na základe dohody obidvoch zmluvných strán formou dodatkov, ktoré musia mať písomnú formu. 
	
3.	Neodeliteľnou súčasťou tejto zmluvy je príloha č.1.
 
4.	Táto zmluva nadobúda platnosť dňom jej podpisu oprávnenými zástupcami zmluvných strán a  účinnosť nadobúda dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej   republiky . 

5.    Táto zmluva sa vyhotovuje v 5 rovnocenných rovnopisoch, z ktorých prenajímateľ      obdrží  tri rovnopisy a nájomca obdrží dva rovnopisy.

6.     Zmluvné strany vyhlasujú, že si túto zmluvu pred jej podpísaním prečítali, bola  uzavretá na základe ich pravej a slobodnej vôle, nie v tiesni a za nápadne nevýhodných podmienok, čo potvrdzujú svojím vlastnoručným podpisom.   

V Bratislave, dňa : ..........................   ...                V Bratislave, dňa : .........................................

Za prenajímateľa:					                  Za nájomcu:

------------------------------------				------------------------------------
meno 									meno
funkcia								          funkcia